Peter Huba (historik)

Peter Huba (* 28. jún 1949, Veličná) je slovenský regionálny historik, vydavateľ, spisovateľ a prozaik. Zameriava sa prevažne na historické romány, rozprávky, povesti a monografie miest a obcí.

 Životopis 
Narodil sa vo Veličnej (obec blízko Dolného Kubína) do skromnej rodiny ako najmladší syn Pavla Hubu a Pavly Križkovej. Vzdelanie získal na strednej všeobecnovzdelávacej škole (19641967) v Dolnom Kubíne a na Filozofickej fakulte Komenského univerzity v Bratislave, kde v roku 1972 absolvoval odbor historické vedy.

Počas vysokoškolských štúdií sa stal riaditeľom Okresného archívu v Dolnom Kubíne (19711975). V roku 1975 sa stal riaditeľom Oravskej galérie v Dolnom Kubíne, kde pracoval do roku 1977. Nasledujúce tri roky bol zamestnaný ako pracovník propagácie v SEZ v Dolnom Kubíne. V rokoch 19801985 pracoval ako vedúci oddelenia v Oravskom múzeu P. O. Hviezdoslava v Dolnom Kubíne. V rokoch 19851991 pracoval ako riaditeľ Oravského múzea P. O. Hviezdoslava v Dolnom Kubíne. Do roku 1993 tam pracoval ako odborný pracovník. V roku 1993 založil vlastné Vydavateľstvo – Peter Huba. V roku 1997 sa stal štátnym intendantom Oravského kultúrneho centra v Dolnom Kubíne. Na tejto pozícií pracoval do roku 1999. Následne sa znovu venoval súkromnému podnikaniu. V roku 2008 bol poverený riadením Oravskej knižnice Antona Habovštiaka v Dolnom Kubíne, ktorá pod jeho vedením prešla celkovou rekonštrukciou. Vďaka svojím zásluhám získal mnohé ocenenia ako Cena primátora mesta Dolný Kubín (2008), Bronzová cena Matice slovenskej (2019) a Cena mesta Dolný Kubín (2020). Žije a pracuje v Dolnom Kubíne.

 Tvorba 
Počet diel, ktoré Peter Huba doteraz napísal, je približne 129. Debutoval knihou Oravský hrad, ktorá vyšla v roku 1986. Už pred touto knihou však spolupracoval na niektorých ďalších. Knihy mu vychádzali vo vydavateľstvách Matica slovenská, Tranoscius. Ako súkromný vydavateľ vydal a vytlačil najväčšie množstvo svojich diel. Najpyšnejší je na svoju poslednú trilógiu Keď národ umieral (2018 – 2020).

 Dielo 

 Romány 
 2001 – Pokiaľ Tatra stojí
 2003 – Svitanie
 2003 – Tŕnistá cesta na popravisko
 2006 – V smútku a ponížení
 2017 – Z Božej vôle palatín
 2018 – Keď národ umieral 1. Mudroňovci a Halašovci
 2019 – Keď národ umieral 2. Čas vzkriesenia
 2020 – Keď národ umieral 3. Zachráňte slovenčinu

 Monografie oravských a liptovských obcí a miest 
 1988, 2004 – Zázrivá (dve vydania)
 1989 – Leštiny
 1996, 2006 – Istebné (dve publikácie)
 1997 – Veličná
 1999 – Dolný Kubín (obrazová publikácia a monografia)

 Povesti a knihy pre deti 
 2001 – Nadutec
 2003 – Horveles a kňažná – aj v poľskom jazyku
 2004 – Smutná jabloň
 2004 – Strašidelné povesti z Oravy
 2005 – Povesti z dávnych čias
 2007 – O bohatstve a láske – aj v poľskom jazyku
 2009 – Povesti z Oravy I
 2010 – Povesti z Oravy II
 2011 – Putovanie s duchom dávnych čias – aj v poľskom jazyku
 2014 – Hľadáme svoje korene
 2015 – Kvet šťastia – aj v poľskom jazyku
 2020 – Povesti z Oravy III

 Populárno-náučné 
 2000 – Orava v časoch minulých a prítomných
 2013 – Maximilián Račkay
 2015 – Liečiteľ tela i duše – Baltazár Demian
 2016 – Príbeh slovenskej hymny a jej autora
 2018 – Architekt svitajúcich časov – Félix Blažej Bulla
 2019 – Z jednej kolísky
 2020 – V dianí plynúcich časov

 Literatúra 
 LUPTÁKOVÁ, Ľubica. Výberová personálna monografia- Peter Huba. Dolný Kubín: Oravská knižnica Antona Habovštiaka, 2014. ISBN 978-80-89099-36-8.
 ZEMENČÍKOVÁ, Darina. Výberová personálna monografia- Peter Huba. Dolný Kubín: Oravská knižnica Antona Habovštiaka, 2007. ISBN 978-80-89099-11-5.
 DUDÁŠ, Ján. a kol. Literárno- kultúrny cestopis Oravy. Dolný Kubín: Peter Huba, 2002. ISBN 80-88803-41-1


 Referencie 

 Externé odkazy 

 Zoznam diel Petra Hubu v súbornom katalógu Slovenskej národnej knižnice

Kategória:Osobnosti z Veličnej
Kategória:Slovenskí historici
Kategória:Slovenskí prozaici
Kategória:Slovenskí spisovatelia pre deti a mládež
Kategória:Riaditelia múzeí na Slovensku
Kategória:Absolventi Filozofickej fakulty Univerzity Komenského v Bratislave